Istwere del bire

Pådje so l' istwere del bire

 Li cervoejhe 
 cervoejhe
Elle a stî edvintêye po n’ nén taper evoye les grins (di frumint u d’ oidje) k’ estént djermés. On lzès broyive, et î radjouter totes sôres di yerbêyes et di spéces (li gru) et minme del låme. Li maxhot esteut « forayî » (cût tot doûçmint e for).Axel Tixhon  l° 105, p. 7.

 E l' Mîtrinne ådje 
C’ est les abeyess ki rprindnut l’ bressaedje. Et todi avou des plantes pol gosse, mins sins houbion.

Mins, po bressî, i lzî fåt l’ åjhmince do rwè. C’ est pa ç’ papî la k’ on sait k’ on fjheut del bire a a l’ abeye d’ Ône (Gouzêye), et dins les moustîs d' Lobe, di Florefe, a di Malône ey d' Salzene.

Mins, e 12inme sieke, la k’ les moennes ni volnut pus bressî. Come i shûvnut tertos les « rîles sint Benoet » i doeynut boere do vén, l’ abwesson ucaristike. Adon, c’ est les veyes ki metnut a drame des bressenes. Dinant et Hu les prumires. Nameur shût avou nouv bressenes e 1265. Come les moléns et les fors, les « tchambes bresreces » sont banåves. Dj’ ô bén k’ ele apårtegnnut ås signeurs.

 Radjoutaedje do houbion 
Li radjoutaedje do houbion a cmincî e l’ Almagne e 12inme sieke (a Bingen, sol Rén å raeze del Grande Dutcheye). I s’ va spåde totavå, ca les bires å houbion si wådnut pus lontins (sacwants samwinnes). C' est a ç' moumint la k' ele si lome « bire » e francès. Wiki francès 

Li môde do houbion wangne li Holande e 14inme sieke. Li bire å houbion li pus cnoxhowe dins les Bas Payis, c’ esteut li « Goutse cuyte ». Ele vineut d’ Gouda, come si alomåcion el dit bén. Pu passer a Anverse. Did la a Nameur, la k’ on trouve si no e 1388, ey a Bovegne e 1399.Histoire de la bièreAxel Tixhon, come cial ådzeu.

A Nameur, ele va wårder li vî no di « cuyte », riwalnijhî a « keute ».

 Tins modienes 
Li nombe di bressenes crexhe rade. A Nameur, end a 15 e 1530, 20 e 1600, 33 e 1642. Mins l’ industreye a dandjî d’ claire aiwe. Dabôrd ki, so les minmes trevéns, gn a todi dpus d’ taenreyes, ki sont foirt mannixhantes po les ptits ris come li Hoyou. Adon, li produjhaedje va-st ebaguer tot rmontant Sambe. Did la, li « rowe des bresseus » (dedja la e 15inme sieke). 

Pitchote a midjote, tot cwerant del prôpe aiwe, les bressenes si vont aler djîstrer dins les campagnes. C’ est li cminçmint des « frankès tavienes » (a Soye, a Tamene, a Tîne-dilé-Dinant, a Parfondveye). 

Pu les bresseus tchoezixhnut purade li Principåté d' Lidje, la k’ i gn a nole taeye. C’ est l’ kiminçmint del bressene di Hougår. 

Gn a minme des « bressenes volantes » ki bodjnut d’ on viyaedje a l’ ôte po vinde leu prodût pus åjheymint, come a Tamene e 1637.

C’ est a ç’ moumint la (17inme sieke) ki l’ bire rivént dins les abeyes. Mins å sieke d’ après, li bire piede ene miete di s’ succès a cåze di l’ arivêye do peket et do brandvén.

 Redjime francès 
Do redjime francès, on conte 338 bressenes e dipårtumint d' Sambe-et-Mouze e 1804. End a, metans, a Måtche ey å Bork.

 19inme sieke 
Li 19inme sieke voet ariver li machene al wapeur, ki va permete l’ industriyalijhaedje des bressenes. Gn a todi dpus d’ djins a-z abuvrer. C’ est l’ nexhance di rlomêyès bressenes k’ egzistêynut co pol djoû d’ ouy, come li cene di Purnôde (1860) u l’ cene d’ Ôrvå (1920).

Les bresseus fwaiynut les tournêyes avou des camions (bassès tcheretes saetcheyes pa des tchvås). Il î tcherdjént puvite des toneas.  

 20inme sieke 
Tins del guere di 14, les Almands vont ramasser les keuves. Adon, Axel Tixhon, conferince dinêye e l' aisse del tuzance di Bive, li 13 di decimbe 2022.

Après l' guere di 14, les ptitès bressenes ont disparexhou. C' est l' nexhance des grossès societés come li «Vî-tins » ([[Mont-Sint-Wubert), li Stella-Artois (Lovén) u l' Djoupeyire Djoupeye (1966). Les deus si vont rmete eshonne, pu al fén do sieke, esse ratchtêye pa les Braezilîs d' Inbev.

 21inme sieke 
Li môde des microbressenes s' a spårdou foirt rade. Totes les rebanêyes comenes ont sayî d' bressî ene bire avou ene etikete da leur. Li lomaedje e walon n' est nén råle, come:
 li tiestowe (tiestuwe) (Belfontinne-e-l'-Årdene)
 Mareye Clape-shabots (Poitchrece-e-l'-Årdene)
 Li Pirire di Lîssin (Lîssin)
 L' ôrnwesse (Mont-Sint-Wubert)

Bire
Categoreye:Istwere